Homomonument

Το Homomonument είναι μνημείο το οποίο βρίσκεται στο κέντρο του Άμστερνταμ, δίπλα στην ιστορική εκκλησία Βέστερκερκ, στην όχθη του καναλιού Keizersgracht. Κατασκευάστηκε προς τιμήν των ομοφυλόφιλων ανδρών και γυναικών, που υπέστησαν διώξεις λόγω της ομοφυλοφιλίας τους.Orangias, Joe Joe, Jeannie Simms, & Sloane French (2017). "The Cultural Functions and Social Potential of Queer Monuments: A Preliminary Inventory and Analysis". Journal of Homosexuality. 65 (6): 705–726.  

Κάθε χρόνο, στις 4 Μαΐου, Ημέρα Μνήμης των Νεκρών στην Ολλανδία, κατά την οποία τιμώνται οι Ολλανδοί πολίτες και στρατιωτικοί που έχασαν τη ζωή τους σε πολέμους και ειρηνευτικές αποστολές, από την αρχή του Β’ Παγκοσμίου Πολέμου, γίνεται κατάθεση στεφάνων στο μνημείο ενώ την επομένη, Ημέρα της Απελευθέρωσης, γίνεται γιορτή στο χώρο του μνημείου. 

Το μνημείο 
Το Homomonument κατασκευάστηκε το 1987, σε σχέδια της Karin Daan, με χρήματα που συγκεντρώθηκαν, στο πλαίσιο μιας πρωτοβουλίας η οποία είχε ξεκινήσει το 1979. Δωρεές έγιναν από άτομα και ολλανδικές και ξένες οργανώσεις για τα δικαιώματα των ομοφυλοφίλων καθώς και από το Ολλανδικό κοινοβούλιο, τη πόλη του Άμστερνταμ και την επαρχία της Βόρειας Ολλανδίας. 

Το μνημείο σχεδιάστηκε με βάση το ροζ τρίγωνο που ήταν υποχρεωμένοι να φορούν οι ομοφυλόφιλοι κρατούμενοι στα στρατόπεδα συγκέντρωσης.Martin Dunford (2010). The Rough Guide to The Netherlands. Penguin. σελ. 73. Αποτελείται από τρία ισόπλευρα τρίγωνα, κατασκευασμένα από γρανίτη Rosa Porino, με πλευρές μήκους 10μ, τα οποία είναι τοποθετημένα έτσι ώστε να αποτελούν τις γωνίες ενός μεγαλύτερου τριγώνου. Οι πλευρές του μεγάλου τριγώνου είναι από το ίδιο υλικό και έχουν μήκος 36 μ.  

Στο ένα τρίγωνο υπάρχουν σκάλες με τις οποίες κατεβαίνει κανείς σε ένα μικρό πλάτωμα, στο κανάλι όπου γίνονται οι καταθέσεις στεφάνων κάθε χρόνο, στις 4 Μαΐου.Menne Vellinga, Dertigste herdenking 4 mei op het Homomonument, in: Gay News, nr. 308, april 2017, σελ. 26-27. Το εν λόγω τρίγωνο δείχνει προς το Μνημείο Εθνικού Πολέμου, στη Πλατεία Νταμ (National War Memorial - Dam Square). Το δεύτερο τρίγωνο, που έχει 60 εκ. ύψος, δείχνει προς το μέρος όπου βρίσκονται τα γραφεία της COC Nederland, της ολλανδικής οργάνωσης για τα δικαιώματα των ομοφυλοφίλων, που ιδρύθηκε το 1946. Το τρίτο τρίγωνο δείχνει προς το σπίτι της Άννας Φρανκ και πάνω του είναι γραμμένος ένας στίχος (Ατελείωτη η επιθυμία για φιλία-Naar Vriendschap Zulk een Mateloos Verlangen), από το ποίημα To a Young Fisherman, του Ολλανδού Εβραίου ποιητή, Γιάκομπ Ίσραελ ντε Χάαν (Jacob Israël de Haan).http://www.karindaan.nl/projecten/homomonument/Martin Dunford (2010).The Rough Guide to The Netherlands. Penguin. σελ. 73. 

Παραπομπές

Κατηγορία:Κτίρια και κατασκευές στο Άμστερνταμ
Κατηγορία:ΛΟΑΤ στην Ολλανδία
Κατηγορία:Μνημεία στην Ολλανδία
Κατηγορία:Διωγμός των ομοφυλοφίλων στη Ναζιστική Γερμανία και το Ολοκαύτωμα
Κατηγορία:Μνημεία για τα θύματα του ναζισμού